มองบลังก์ ร้านเค้กติดถนนหลักนิมมานฯ มีนักท่องเที่ยวแวะเวียนมาอย่างสม่ำเสมอ บรรยากาศภายในร้านนั้นเป็นห้องแอร์ จัดดูสะอาดตา ถือว่าบรรยากาศใช้ได้เลยทีเดียว การบริการของพนักงานถือว่าดี ยิ้มแย้มแจ่มใส รับออเดอร์ลูกค้าได้ไวถึงแม้ว่าลูกค้าจะเยอะ และให้คำแนะนำได้ดี มาพูดถึงหน้าตาและรสชาติของเค้กกันบ้าง เคยได้มาทานหลายครั้งแล้วตั้งแต่ร้านเปิดใหม่ๆเลยด้วยซ้ำก็ว่าได้ เค้กหน้าตาสวยงามดูน่าทานมาก ส่วนรสชาตินั้นบางตัวหวานมาก บางตัวก็อร่อยมาก ต้องเลือกดีๆเหมือนเสี่ยงดวง ที่ร้านมีบริการฟรี wifi และบางวันก็มีโปรโมชั่นซื้อน้ำ 1 ฟรี 1 ด้วย ราคาเค้กต่อชิ้นโดยเฉลี่ยอยู่ที่ 60 บาทขึ้นไป